Subject: Erakonna Parempoolsed juhatuse pöördumine
From: Kristjan Jõevere | Parempoolsed <[email-masked]>
To: <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>,Õiguskantsleri Kantselei - OKK <[email-masked]>, "Olari Koppel - OKK" <[email-masked]>, "Janar Filippov - OKK" <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>
Cc: <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>
Date: Mon, 22 Sep 2025 09:21:07 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud õiguskantsler

Lugupeetud ERR-i nõukogu liikmed

Lugupeetud ERR-i juhatuse liikmed

Erakonna Parempoolsed juhatuse pöördumine

Parempoolsete juhatus peab lubamatuks ERR-i otsust, mille kohaselt 
Rahvusringhääling kutsub kohalike valimiste poliitilistesse debattidesse 
erakondi ja valimisliite nende nimekirja pikkuse alusel. Selline meelevaldne 
kriteerium rikub otseselt Eesti rahvusringhäälingu seaduse § 6 lõiget 5, 
mille järgi „Rahvusringhäälingu saated peavad olema poliitiliselt 
tasakaalustatud. Eriliselt tuleb poliitilise tasakaalustatuse nõuet järgida 
/…/ kohalike omavalitsuste volikogude valimiste puhul aktiivse 
valimisagitatsiooni ajal. Selleks annab Rahvusringhääling /…/ võrdsed 
võimalused kõigile valimistel osalevatele kandidaatidele.“

Parempoolsete, kui ühiskonnas olulist toetust omava erakonna, Tartu 
valimisdebatilt kõrvale jätmine riivab kõige otsesemalt Eesti ühiskonna 
huve. Valimiskünnist ületava erakonna kõrvale jätmisega ja samal ajal 
puuduva ühiskondliku kandepinnaga valimisliidu Plaan B või Vabaerakond Aru 
Pähe eetrisse kutsumisega rikub ERR ka enda kehtestatud " 
<https://info.err.ee/1609768047/kohalike-omavalitsuste-volikogude-valimiste-kajastamise-kord-err-is> 
Kohalike omavalitsuste volikogude valimiste kajastamise korda ERR-is", mille 
järgi tuleb võtta arvesse nii erakondade ja valimisliitude nimekirja pikkust 
kui ka nende platvormi terviklikkust.

Ühtegi poliitilist programmi ei saa pidada terviklikuks, kui selle 
elluviimiseks puudub ühiskondlik toetus – nagu on ilmne Plaan B ja 
Vabaerakonna puhul.

Samuti on ERR-i enda kehtestatud korras sätestatud, et debattides osalejate 
arv on kuni kaheksa „üldjuhul“, mis tähendab, et vajaduse korral saab 
osalejaid olla rohkem. Käesoleval juhul tuleb seda erandit rakendada. Kui 
takistuseks on mikrofonide või pukkide arv, siis on põhjendamatu, et 
maksumaksja raha eest tegutsev organisatsioon ei leia võimalust neid 
ühiskonna huvides juurde hankida.

ERR-i reeglite ja Eesti rahvusringhäälingu seaduse mõte on selles, et 
valijad saaksid teha informeeritud valiku. Tartu puhul tähendab 
valimiskünnist ületavat toetust (viimase uuringu järgi 7,6%) omava erakonna 
vaigistamine seda, et suur osa valijaid jääb ilma õigusest saada terviklikku 
teavet. Avalik-õigusliku ringhäälingu ülesanne on teenida kogu ühiskonda, 
mitte moonutada poliitilist pilti meelevaldsete ja ühiskonnaohtlike 
kriteeriumitega.

Seega palub Parempoolsete juhatus õiguskantsleril hinnata ERR-i otsuse 
vastavust rahvusringhäälingu seaduse § 6 lõikele 5.

Parempoolsete juhatus palub ERR-i juhatusel nimetatud otsuse viivitamata 
ümber vaadata, tagamaks olulisele hulgale Tartu valijatele võimalus 
hääletada valimistel tervikliku info alusel.

Kui ERR ei soostu oma otsust ümber vaatama, esitab erakond oma Tartu 
valijate huvides esialgse õiguskaitse taotluse, kus palume peatada ERR-i 
kohalike omavalitsuste volikogude valimiste kajastamise korra kehtivuse.

Erakond Parempoolsed
Tel: +372 51 31 037
E-post: [email-masked] 
<mailto:[email-masked]>
parempoolsed.ee <http://parempoolsed.ee>
facebook.com/parempoolsed <http://facebook.com/parempoolsed>
twitter.com/Parempoolsed1 <http://twitter.com/Parempoolsed1>